Ehdotus NEUVOSTON ASETUS toimielinten historiallisten arkistojen tallettamista Firenzen yliopistolliseen Eurooppa-instituuttiin koskevan asetuksen (ETY/Euratom) N:o 354/83 säännösten muuttamisesta /* COM/2012/0456 final - 2012/0221 (APP) */





PERUSTELUT 1. EHDOTUKSEN SISÄLTÖ 1.1. Yleinen tausta Helmikuussa 1983 annetussa neuvoston asetuksessa[1] edellytetään, että kyseisen asetuksen 1 artiklassa määritellyt toimielimet perustavat historiallisia arkistoja ja avaavat ne yleisölle 30 vuoden kuluttua asiakirjojen antamisesta. Sen mukaan kukin toimielin voi sijoittaa historiallisen arkistonsa sopivimpana pitämäänsä paikkaan. Euroopan parlamentti, neuvosto ja komissio päättivät vuonna 1984 tallettaa historialliset arkistonsa Firenzen yliopistolliseen Eurooppa-instituuttiin, jossa ne ovat yleisön nähtävissä. Sittemmin myös Euroopan tilintarkastustuomioistuin, Euroopan talous- ja sosiaalikomitea sekä Euroopan investointipankki ovat päättäneet tallettaa arkistonsa sinne. Euroopan yhteisöt edustajanaan komissio ja yliopistollinen Eurooppa-instituutti tekivät arkistoinnista sopimuksen 17. joulukuuta 1984. Italian hallitus on antanut yliopistollisen Eurooppa-instituutin käyttöön pysyvästi ja maksutta arkistojen sijoitukseen soveltuvat tilat. Näin varmistetaan talletettujen arkistojen säilyttäminen ja suojaaminen tunnustettujen kansainvälisten normien mukaisesti. Toimielinten historiallisten arkistojen tallettamisella yliopistolliseen Eurooppa-instituuttiin pyritään siihen, että arkistot ovat nähtävissä yhdessä paikassa, niihin on helppo tutustua ja että näin edistetään Euroopan integraation ja EU:n toimielinten historian tutkimusta. 1.2 Ehdotuksen tavoite Ehdotuksella on tarkoitus vahvistaa yliopistollisen Eurooppa-instituutin asema toimielinten historiallisten arkistojen hoitajana. Se tarjoaa kunnollisen oikeusperustan ja rahoituspohjan EU:n ja yliopistollisen Eurooppa-instituutin kumppanuudessa. 1.3 Ehdotuksen pääkohdat Asetusehdotuksessa on tarkoitus säätää toimielinten historiallisten arkistojen tallettamisesta Firenzen yliopistolliseen Eurooppa-instituuttiin. Kaikki EU:n toimielimet lukuun ottamatta unionin tuomioistuinta ja Euroopan keskuspankkia tallettavat tulevaisuudessa historialliset arkistonsa yliopistolliseen Eurooppa-instituuttiin, kun arkistot tulevat nykyisen asetuksen mukaisesti julkisiksi. Ehdotus ei vaikuta historiallisten arkistojen omistukseen, vaan ne säilyvät toimielinten omistuksessa. Se ei myöskään vaikuta nykyisiin sääntöihin, joiden perusteella toimielimet päättävät, mitkä asiakirjat tulevat julkisiksi 30 vuoden kuluttua. Yliopistolliselle Eurooppa-instituutille historiallisten arkistojen hoidosta koituvat toiminta- ja henkilöstökustannukset rahoitetaan EU:n yleisestä talousarviosta lukuun ottamatta kuluja, jotka liittyvät arkistojen ja niitä hoitavan henkilöstön edellyttämien rakennuksen/ rakennusten ja varastointitilojen tarjoamiseen ja varustamiseen. Yliopistollinen Eurooppa-instituutti tarjoaa yleisölle pääsyn EU:n historiallisiin arkistoihin. Tämä ei kuitenkaan estä toimielimiä itse tarjoamasta historiallisia arkistojaan yleisön käyttöön. Ehdotuksessa tehdään ero paperitallenteiden ja digitaalisten arkistojen välillä. Yliopistollinen Eurooppa-instituutti huolehtii jatkossakin paperiarkistojen fyysisestä tallettamisesta ja säilyttämisestä. Sen ei kuitenkaan tarvitse säilyttää digitaalisia arkistoja arkistoihin tutustumista varten. Toimielimet vastaavat omien asiakirjojensa digitaalisten arkistojen pitkäaikaissäilytyksestä. Ehdotuksessa tarkennetaan yliopistollisen Eurooppa-instituutin vastuuta toimielinten historiallisiin arkistoihin sisältyvien henkilötietojen suojelusta. Siinä säädetään lisäksi, että kukin toimielin antaa asetuksen (ETY/Euratom) N:o 354/83 soveltamista koskevat täytäntöönpanosäännöt historiallisten arkistojen säilyttämisestä, avaamisesta yleisölle sekä henkilötietojen suojelusta. 2. KUULEMISTEN TULOKSET Tämä ehdotus ei edellytä vaikutusten arviointia. Asianosaisia on kuultu. Yliopistollinen Eurooppa-instituutti ja Italia eli arkistot vastaanottava taho ja valtio tukevat ehdotusta. EU:n toimielinten hallintoyksiköt ja EU:n virastojen verkosto kannattavat myös ehdotuksen tavoitteita. Unionin tuomioistuin ja Euroopan keskuspankki ovat pyytäneet vapautusta velvoitteesta tallettaa historialliset arkistonsa yliopistolliseen Eurooppa-instituuttiin. Ne eivät kuitenkaan sulje pois mahdollisuutta tehdä niin myöhemmin vapaaehtoisesti. Tämä johtuu niiden toiminnan luonteesta ja samantapaisten elinten historiallisia arkistoja koskevista käytännöistä useissa jäsenvaltioissa. 3. EHDOTUKSEN OIKEUDELLINEN SISÄLTÖ 3.1 Ehdotuksen keskeiset säännökset Asetusehdotuksessa säädetään toimielinten historiallisten arkistojen tallettamisesta Firenzen yliopistolliseen Eurooppa-instituuttiin, jossa instituutti tarjoaa ne yleisön nähtäväksi. 3.2 Oikeusperusta Ehdotuksen oikeusperusta on Euroopan unionin toiminnasta tehdyn sopimuksen (SEUT-sopimus) 352 artikla. Neuvoston asetus (ETY/Euratom) N:o 354/83 ja sen muutos vuonna 2003 annettiin Euroopan yhteisön perustamissopimuksen 308 artiklan nojalla. Kyseinen artikla on SEUT-sopimuksen 352 artiklan edeltäjä. Nyt tehty ehdotus ei vaikuta asetuksen (ETY/Euratom) N:o 354/83 tarkoitukseen eli toimielinten arkistojen avaamiseen 30 vuoden kuluttua. Siinä ainoastaan määritellään, että arkistot talletetaan yliopistolliseen Eurooppa-instituuttiin, kun toimielimet ovat avanneet ne yleisölle voimassa olevan asetuksen mukaisesti. Tällä vahvistetaan virallisesti nykyinen käytäntö, jonka mukaan useimmat arkistojaan jo avanneet toimielimet ovat tallettaneet ne tähän instituuttiin. SEUT-sopimuksen 3 artiklan 3 kohdassa määrätään muun muassa, että unioni kunnioittaa kulttuuriensa rikkautta ja huolehtii Euroopan kulttuuriperinnön vaalimisesta ja kehittämisestä. Toimielinten historialliset arkistot ovat osa Euroopan kulttuuriperintöä, ja niiden avaaminen yleisölle palvelee pääasiassa akateemisia, koulutuksellisia ja kulttuurisia päämääriä. Unionilla on toimivalta päättää toimenpiteistä jäsenvaltioiden tämän alan toimien tukemiseksi, koordinoimiseksi tai täydentämiseksi, mutta perussopimuksissa ei määrätä tarvittavista valtuuksista toimielinten historiallisten arkistojen suhteen. Muun oikeusperustan käyttö edellyttäisi uutta asetusta neuvoston asetuksen (ETY/Euratom) N:o 354/83 tilalle, jolloin kaikki sen perusperiaatteetkin olisi käsiteltävä uudestaan. Tämä olisi huomattavasti laajakantoisempi asia kuin mihin tällä ehdotuksella pyritään. SEUT-sopimuksen 15 artiklan 3 kohdan käyttöä oikeusperustana harkittiin, mutta se hylättiin seuraavista syistä: Historiallisten arkistojen perustamisen ensisijainen tavoite on koota yhteen valikoima asiakirjoja niiden kestävän hallinnollisen, historiallisen tai todistusarvon perusteella toimielinten historiallisen perinnön säilyttämiseksi ja jakamiseksi. Jokainen toimielin avaa historialliset arkistonsa yleisölle 30 vuoden kuluttua ja antaa samalla lisätiedot, jonka avulla arkistot voidaan tallettaa oikeaan organisatoriseen ja toiminnalliseen yhteyteen. Tämä menee pidemmälle kuin SEUT-sopimuksen 15 artiklan 3 kohdan mukainen yleisön tutustumisoikeus asiakirjoihin, jonka ensisijainen tarkoitus on edistää hyvää hallintoa ja varmistaa yleisön mahdollisuus osallistua toimielinten julkiseen päätöksentekoon. SEUT-sopimuksen 15 artiklan 3 kohdan käyttö kaventaisi historiallisten arkistojen avaamista koskevien sääntöjen soveltamisalaa, koska nykyisellään asetuksen (ETY/Euratom) N:o 354/83 soveltamisalaan kuuluviin Euroopan keskuspankkiin, Euroopan investointipankkiin ja unionin tuomioistuimeen sovellettaisiin tällä perusteella annettua asetusta ainoastaan silloin, kun ne suorittavat hallinnollisia tehtäviään. 3.3 Suhteellisuusperiaate Ehdotus koskee ainoastaan historiallisten arkistojen tallettamista yliopistolliseen Eurooppa-instituuttiin toimielinten toimesta sekä talletukseen liittyviä ehtoja. 3.4 Sääntelytavan valinta Asetus on ainoa soveltuva väline, jolla saadaan aikaan kunnollinen oikeusperusta ja rahoituspohja EU:n ja yliopistollisen Eurooppa-instituutin kumppanuudessa. Ehdotuksessa on kyse vähäisestä muutoksesta olemassa olevaan säädökseen. 4. TALOUSARVIOVAIKUTUKSET Historiallisten arkistojen tallettamisen yliopistolliseen Eurooppa-instituuttiin määrääminen velvoittavaksi ei aiheuta uusia lyhyen eikä keskipitkän aikavälin vaikutuksia talousarvioon. Pitkän aikavälin talousarviovaikutukset eivät ole todennäköisesti merkittäviä. Kolme suurinta toimielintä eli Euroopan parlamentti, neuvosto ja komissio, sekä Euroopan talous- ja sosiaalikomitea, Euroopan tilintarkastustuomioistuin ja Euroopan investointipankki ovat tähänkin saakka tallettaneet historialliset arkistonsa Firenzen yliopistolliseen Eurooppa-instituuttiin. Näiden arkistojen hoitoa on rahoitettu EU:n talousarviosta siitä lähtien, kun niiden tallettaminen sinne aloitettiin yli 25 vuotta sitten. Rahoitusselvityksessä tarkastellaan tämän rahoituksen jatkoa. Arkistojaan tallettavat toimielimet jakavat kustannukset siinä suhteessa, mikä työmäärä niiden arkistojen hoitamisesta koituu. Italian hallitus tarjoaa yliopistollisessa Eurooppa-instituutissa tilat arkistoille sekä toimistot arkistoja hoitavalle henkilöstölle. Tämän muutoksen seurauksena arkistoja tallettavien toimielinten määrä kasvaa. Koska historiallisten arkistojen tallettaminen koskee kuitenkin vasta 30 vuotta vanhojen asiakirjojen avaamista yleisölle, kestää vielä pitkään ennen kuin tämä ehdotus alkaa vaikuttaa muihin kuin arkistojaan yliopistolliseen Eurooppa-instituuttiin jo tallettaviin toimielimiin. Lisäksi yhä useampia arkistoja muutetaan digitaalisiksi, jolloin tarjoutuu mahdollisuuksia säästää kuluissa, joita arkistojen hoitaminen ja julkipitäminen yliopistollisessa Eurooppa-instituutissa aiheuttaa. 2012/0221 (APP) Ehdotus NEUVOSTON ASETUS toimielinten historiallisten arkistojen tallettamista Firenzen yliopistolliseen Eurooppa-instituuttiin koskevan asetuksen (ETY/Euratom) N:o 354/83 säännösten muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 352 artiklan, ottaa huomioon Euroopan komission ehdotuksen, sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, ottaa huomioon Euroopan parlamentin hyväksynnän, on kuullut Euroopan tietosuojavaltuutettua, noudattaa erityistä lainsäätämisjärjestystä, sekä katsoo seuraavaa: (1) Euroopan talousyhteisön ja Euroopan atomienergiayhteisön historiallisten arkistojen avaamisesta yleisölle 1 päivänä helmikuuta 1983 annetun neuvoston asetuksen (ETY, Euratom) N:o 354/83[2] mukaisesti toimielimet perustavat historialliset arkistonsa ja avaavat ne kaikissa mahdollisissa tapauksissa yleisölle 30 vuoden kuluttua. (2) Velvoitetta historiallisten arkistojen perustamiseen ja niiden avaamiseen yleisölle kaikissa mahdollisissa tapauksissa sovelletaan asetuksen (ETY, Euratom) N:o 354/83 1 artiklassa tarkoitettuihin toimielimiin. (3) Asetuksessa (ETY, Euratom) N:o 354/83 säädetään, että kukin toimielin voi sijoittaa historiallisen arkistonsa sopivimpana pitämäänsä paikkaan. (4) Euroopan parlamentti, neuvosto ja komissio päättivät vuonna 1984 tallettaa historialliset arkistonsa Firenzen yliopistolliseen Eurooppa-instituuttiin, jossa ne ovat yleisön nähtävissä. Euroopan yhteisöt edustajanaan komissio ja Firenzen yliopistollinen Eurooppa-instituutti tekivät asiasta sopimuksen 17 päivänä joulukuuta 1984. (5) Euroopan talous- ja sosiaalikomitea sekä Euroopan tilintarkastustuomioistuin ovat sittemmin sopineet liittyvänsä 17 päivänä joulukuuta 1984 tehtyyn arkistointisopimukseen. Euroopan investointipankki tallettaa omat historialliset arkistonsa yliopistolliseen Eurooppa-instituuttiin tämän kanssa tekemänsä erillisen sopimuksen nojalla, joka allekirjoitettiin 1 päivänä heinäkuuta 2005, ja historia-arkistoa koskevista säännöistä 7 päivänä lokakuuta 2005 tehdyn pankin hallituksen päätöksen[3] nojalla. (6) Italian hallitus on antanut yliopistollisen Eurooppa-instituutin käyttöön pysyvästi ja maksutta arkistojen sijoitukseen soveltuvat tilat, jotta talletetut arkistot voidaan säilyttää ja suojata tunnustettujen kansainvälisten normien mukaisesti ja jotta niihin voidaan tutustua paikan päällä. (7) Toimielinten historiallisten arkistojen tallettamisella yliopistolliseen Eurooppa-instituuttiin pyritään siihen, että arkistot ovat nähtävissä yhdessä paikassa, niihin on helppo tutustua ja että näin edistetään Euroopan integraation ja EU:n toimielinten historian tutkimusta. Yliopistollinen Eurooppa-instituutti on tunnettu Eurooppaan ja Euroopan yhdentymiseen keskittyvä akateemisen tutkimuksen ja oppimisen keskus. Sillä on lähes 30 vuoden kokemus toimielinten historiallisten arkistojen hallinnoinnista, niiden säilyttämistä ja niihin tutustumista varten rakennettujen nykyaikaisten varastointitilojen ja tutkimusmahdollisuuksien tarjoamisesta ja sillä on kansainvälinen maine näiden arkistojen keskuksena. (8) Toimielinten historiallisten arkistojen tallettamisen jatkaminen yliopistollisessa Eurooppa-instituutissa edellyttää vakaata oikeusperustaa, joka kuvastaa instituutin asemaa toimielinten kumppanina niiden historiallisten arkistojen hallinnoinnissa. (9) Unionin tuomioistuimen ja Euroopan keskuspankin toiminnan luonteen takia on perusteltua, että niitä ei velvoiteta tallettamaan historiallisia arkistojaan yliopistolliseen Eurooppa-instituuttiin tämän asetuksen mukaisesti. Unionin tuomioistuin ja Euroopan keskuspankki voivat tallettaa historialliset arkistonsa Eurooppa-instituuttiin vapaaehtoisesti. (10) Tätä asetusta olisi sovellettava kaikkiin muihin toimielimiin. Sillä ei muuteta kutakin toimielintä koskevaa vaatimusta avata historialliset arkistonsa yleisölle, eikä sitä, että kunkin toimielimen historialliset arkistot säilyvät kyseisen toimielimen omistuksessa. (11) Yliopistolliseen Eurooppa-instituuttiin talletettuihin historiallisiin arkistoihin sisältyviä henkilötietoja on käsiteltävä asetuksen (EY) N:o 45/2001[4] mukaisesti. (12) Toimielinten arkistojen hallinnointia yliopistollisessa Eurooppa-instituutissa voidaan tukea myöntämällä avustuksia. (13) Sen vuoksi asetusta (EY) N:o 354/83 olisi muutettava, ON HYVÄKSYNYT TÄMÄN ASETUKSEN: 1 artikla Muutetaan asetus (ETY, Euratom) N:o 354/83 seuraavasti: 1. Korvataan 8 artiklan 1 kohta seuraavasti: ”1. Kukin toimielin unionin tuomioistuinta ja Euroopan keskuspankkia lukuun ottamatta tallettaa Firenzen yliopistolliseen Eurooppa-instituuttiin historiallisiin arkistoihinsa kuuluvat asiakirjansa, jotka se on avannut yleisölle tämän asetuksen mukaisesti. Tallettaminen tapahtuu liitteessä kuvatulla tavalla.” 2. Lisätään 8 artiklaan kohdat seuraavasti: ”3. Unionin tuomioistuin ja Euroopan keskuspankki voivat tallettaa historialliset arkistonsa Eurooppa-instituuttiin vapaaehtoisesti. 4. Toimielinten historiallisten arkistojen tallettaminen yliopistolliseen Eurooppa-instituuttiin ei vaikuta arkistojen omistukseen tai suojeluun, joista säädetään Euroopan unionin toiminnasta tehdyn sopimuksen liitteenä olevan Euroopan unionin erioikeuksista ja vapauksista tehdyn pöytäkirjan 2 artiklassa. 5. Yliopistollisen Eurooppa-instituutin on varmistettava talletettujen arkistojen säilyttäminen ja suojelu. Säilyttämisen ja suojelun on oltava arkistojen fyysistä suojelua koskevien tunnustettujen kansainvälisten normien mukaista, ja siinä on noudatettava vähintään julkisten arkistojen säilyttämiseen ja hallinnointiin Italiassa sovellettavia teknisiä sääntöjä ja turvallisuussääntöjä. Tämän takia talletettuja asiakirjoja on säilytettävä tätä tarkoitusta varten rakennetuissa varastointitiloissa. 6. Kullakin arkistojaan tallettavalla toimielimellä on oikeus pyytää tietoja arkistojensa hallinnoinnista yliopistollisessa Eurooppa-instituutissa ja oikeus tarkastaa sinne tallettamansa arkistot. 7. Yliopistollinen Eurooppa-instituutti asettaa yleisön saataville historialliset arkistot, jotka sille luovutetaan 1 ja 3 kohdan mukaisesti. Toimielimet voivat asettaa yleisön saataville version samoista historiallisista arkistoista. 8. Yliopistolliselle Eurooppa-instituutille voidaan myöntää avustuksia historiallisten arkistojen hallinnoinnin tukemiseksi tämän asetuksen mukaisesti ja neuvoston asetusta (EY, Euratom) N:o 1605/2002 noudattaen ja edellyttäen, että budjettivallan käyttäjä asettaa saataville tarvittavat määrärahat asianomaisesta budjettikohdasta. Arkistojen hallinnoinnista koituvat kustannukset jaetaan toimielinten kesken suhteellisesti. Kustannukset, jotka liittyvät arkistojen ja niitä hoitavan henkilöstön edellyttämien rakennuksen/rakennusten ja varastointitilojen tarjoamiseen ja varustamiseen, eivät ole tukikelpoisia. 9. Yliopistollinen Eurooppa-instituutti käsittelee historiallisiin arkistoihin sisältyviä henkilötietoja asetuksen (EY) N:o 45/2001 mukaisesti. Yliopistollinen Eurooppa-instituutti toimii henkilötietojen käsittelijänä kyseisen asetuksen 2 artiklan mukaisesti arkistoja tallettavien toimielinten ohjeiden perusteella. 10. Euroopan tietosuojavaltuutetulla on oltava yliopistollisen Eurooppa-instituutin valvontavalmiudet toimielinten tallettamiin historiallisiin arkistoihin sisältyvien henkilötietojen käsittelyn osalta.” 3. Korvataan 9 artiklan 1 kohta seuraavasti: ”Kunkin toimielimen on vahvistettava tämän asetuksen soveltamista koskevat sisäiset säännöt. Niihin sisältyvät säännöt historiallisten arkistojen säilyttämisestä, avaamisesta yleisölle sekä henkilötietojen suojelusta. Mikäli mahdollista, toimielinten on saatettava arkistonsa yleisön saataville sähköisessä muodossa. Toimielinten on säilytettävä myös erityistarpeisiin mukautetuissa muodoissa olevat asiakirjat (sokeainkirjoitus, suurennettu teksti tai äänite).” 4. Lisätään liite tämän asetuksen liitteen mukaisesti. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE Lisätään liite seuraavasti: ”Liite Toimielinten historiallisten arkistojen tallettamista Firenzen yliopistolliseen Eurooppa-instituuttiin koskevat säännökset 1. Muussa kuin digitaalisessa muodossa olevien arkistojen osalta asiakirjojen alkuperäiset kappaleet talletetaan yliopistolliseen Eurooppa-instituuttiin säilytettäviksi pysyvästi yhdessä mikrotallenteen ja/tai digitaalisen kopion kanssa. Digitaalisessa muodossa olevien arkistojen osalta yliopistollisella Eurooppa-instituutilla on oltava pysyvä pääsy asiakirjoihin tavalla, jonka ansiosta sen on mahdollista täyttää velvollisuutensa asettaa historialliset arkistot yleisön saataville yhdessä paikassa ja edistää niihin tutustumista. Toimielimet vastaavat omien asiakirjojensa digitaalisten arkistojen pysyvästä säilytyksestä. 2. Tallettaminen tapahtuu vuosittaisissa erissä ja mahdollisuuksien mukaan toimielinten tavanomaisten arkistointiprosessien mukaisesti. 3. Arkistojaan tallettavat toimielimet voivat oikeudellisista tai hallinnollisista syistä olla tallettamatta tietynlaisia alkuperäisiä asiakirjoja yliopistolliseen Eurooppa-instituuttiin. Siinä tapauksessa ne tallettavat mikrotallenteen tai digitaalisen kopion. 4. Arkistojaan tallettavat toimielimet pysyvät arkistojen omistajina ja ovat yksinomaisesti vastuussa arkistoon talletettujen tai muulla tavoin yliopistollisen Eurooppa-instituutin saataville asetettujen asiakirjojen ja tiedostojen koostumuksesta. Yliopistollinen Eurooppa-instituutti ei muuta arkistojaan tallettavien toimielinten arkistointiluokittelua eikä poista tai muuta asiakirjoja tai tiedostoja. 5. Yliopistollisen Eurooppa-instituutin on palautettava arkistojaan tallettaville toimielimille kaikkien talletettujen asiakirjojen ja tiedostojen alkuperäiskappaleet näiden toimielinten sitä pyytäessä. Arkistojaan tallettavien toimielinten on palautettava alkuperäiskappaleet yliopistolliselle Eurooppa-instituutille heti, kun ne eivät enää tarvitse niitä. 6. Yliopistollisen Eurooppa-instituutin on välittömästi ilmoitettava arkistojaan tallettaville toimielimille kaikista olosuhteista, jotka voisivat vaarantaa niiden tallettamien arkistojen loukkaamattomuuden.” SÄÄDÖSEHDOTUKSEEN LIITTYVÄ RAHOITUSSELVITYS 1. PERUSTIEDOT EHDOTUKSESTA/ALOITTEESTA 1.1. Ehdotuksen/aloitteen nimi 1.2. Toimintalohko(t) toimintoperusteisessa johtamis- ja budjetointijärjestelmässä (ABM/ABB) 1.3. Ehdotuksen/aloitteen luonne 1.4. Tavoitteet 1.5. Ehdotuksen/aloitteen perustelut 1.6. Toiminnan ja sen rahoitusvaikutusten kesto 1.7. Hallinnointitapa (hallinnointitavat) 2. HALLINNOINTI 2.1. Seuranta- ja raportointisäännöt 2.2. Hallinnointi- ja valvontajärjestelmä 2.3. Toimenpiteet petosten ja sääntöjenvastaisuuksien ehkäisemiseksi 3. EHDOTUKSEN/ALOITTEEN ARVIOIDUT RAHOITUSVAIKUTUKSET 3.1. Kyseeseen tulevat monivuotisen rahoituskehyksen otsakkeet ja menopuolen budjettikohdat 3.2. Arvioidut vaikutukset menoihin 3.2.1. Yhteenveto arvioiduista vaikutuksista menoihin 3.2.2. Arvioidut vaikutukset toimintamäärärahoihin 3.2.3. Arvioidut vaikutukset hallintomäärärahoihin 3.2.4. Yhteensopivuus nykyisen monivuotisen rahoituskehyksen kanssa 3.2.5. Ulkopuolisten tahojen osallistuminen rahoitukseen 3.3. Arvioidut vaikutukset tuloihin SÄÄDÖSEHDOTUKSEEN LIITTYVÄ RAHOITUSSELVITYS 1. PERUSTIEDOT EHDOTUKSESTA/ALOITTEESTA 1.1. Ehdotuksen/aloitteen nimi Toimielinten historiallisten arkistojen tallettamista Firenzen yliopistolliseen Eurooppa-instituuttiin koskevan asetuksen (ETY/Euratom) N:o 354/83 säännösten muuttamisesta annettu neuvoston asetus 1.2. Toimintalohko(t) toimintoperusteisessa johtamis- ja budjetointijärjestelmässä (ABM/ABB)[5] Suhteet kansalaisyhteiskuntaan, avoimuus ja tiedottaminen 1.3. Ehdotuksen/aloitteen luonne Ehdotus liittyy käynnissä olevan toimen jatkamiseen. 1.4. Tavoitteet 1.4.1. Komission monivuotinen strateginen tavoite (monivuotiset strategiset tavoitteet), jonka (joiden) saavuttamista ehdotus/aloite tukee Ehdotuksen tavoitteena on säännönmukaistaa ja luoda toimiva perusta toimielinten historiallisten arkistojen hallinnointia ja julkipitämistä koskevalle nykyiselle kumppanuudelle yliopistollisen Eurooppa-instituutin kanssa. Toimielinten historiallisten arkistojen tallettamisella yliopistolliseen Eurooppa-instituuttiin pyritään siihen, että arkistot ovat nähtävissä yhdessä paikassa, niihin on helppo tutustua ja että näin edistetään Euroopan integraation ja EU:n toimielinten historian tutkimusta. 1.4.2. Erityistavoite (erityistavoitteet) sekä toiminto (toiminnot) toimintoperusteisessa johtamis- ja budjetointijärjestelmässä Erityistavoite N:o 25.02.01.01 Toiminto (toiminnot) toimintoperusteisessa johtamis- ja budjetointijärjestelmässä Suhteet kansalaisyhteiskuntaan, avoimuus ja tiedottaminen Unionin laajuisesti vaikuttavat laitokset ja yhdistykset / Euroopan unionin historialliset arkistot 1.4.3. Odotettavissa olevat tulokset ja vaikutukset Kumppanuudella yliopistollisen Eurooppa-instituutin kanssa tuodaan lisäarvoa toimielinten historiallisille arkistoille ja helpotetaan kyseisten arkistojen julkipitämistä ja yleisön tutustumista niihin. 1.4.4. Tulos- ja vaikutusindikaattorit (1) Toimielinten Firenzen yliopistolliseen Eurooppa-instituuttiin tallettamat arkistot (2) Yliopistollisen Eurooppa-instituutin kokoamat yksityiset arkistot sekä Euroopan yhdentymiseen vaikuttaneiden yksittäisten henkilöiden ja julkisten ja yksityisten organisaatioiden omat asiakirjat sekä tämän aineiston kuvaukset (3) Kokoelmaoppaiden, inventaarioiden, lähdejulkaisujen ja muiden tutkimuksen apuvälineiden tuottaminen ja julkaiseminen (4) Yliopistollisen Eurooppa-instituutin tarjoama lukusali varusteineen (5) Verkkoon saataville asetetut inventaariot ja arkistot (6) Lukusalin kävijämäärät (7) Toimet, joilla edistetään tutustumista toimielinten historiallisiin arkistoihin. 1.5. Ehdotuksen/aloitteen perustelut 1.5.1. Tarpeet, joihin ehdotuksella/aloitteella vastataan lyhyellä tai pitkällä aikavälillä Toimielinten Firenzen yliopistolliseen Eurooppa-instituuttiin tallettamien historiallisten arkistojen hallinnointi ja asettaminen yleisön saataville. 1.5.2. EU:n osallistumisesta saatava lisäarvo Kumppanuudella yliopistollisen Eurooppa-instituutin kanssa helpotetaan toimielinten historiallisten arkistojen julkipitämistä ja yleisön tutustumista niihin. Jo arkistojen kokoaminen yhteen paikkaan lisää niiden arvoa. Lisäksi se mahdollistaa yliopistolliselle Eurooppa-instituutille lisäarvon tuottamisen luomalla yhteyksiä eri arkistojen välille, tuottamalla tarvittaessa haku- ja muita tutkimuksen apuvälineitä ja tarjoamalla yleisölle pääsyn arkistoihin sekä verkossa että paikan päällä. 1.5.3. Vastaavista toimista saadut kokemukset Kuusi toimielintä tallettivat historialliset arkistonsa Firenzen yliopistolliseen Eurooppa-instituuttiin Euroopan yhteisöjen ja yliopistollisen Eurooppa-instituutin välillä 17. joulukuuta 1984 tehdyn sopimuksen perusteella. Vuonna 1984 tehty tallettamista koskeva sopimus on kuitenkin vanhentunut, ja se on korvattava vakaammalla oikeudellisella ja taloudellisella perustalla kumppanuudelle yliopistollisen Eurooppa-instituutin kanssa. 1.5.4. Yhteensopivuus muiden kyseeseen tulevien välineiden kanssa ja mahdolliset synergiaedut Ei ole sovellettavissa. 1.6. Toiminnan ja sen rahoitusvaikutusten kesto Ehdotuksen mukaisen toiminnan kestoa ei ole rajattu. 1.7. Hallinnointitapa (hallinnointitavat)[6] Komissio hallinnoi suoraan keskitetysti. 2. HALLINNOINTI 2.1. Seuranta- ja raportointisäännöt Yliopistollinen Eurooppa-instituutti toimittaa kullekin kalenterivuodelle luonnoksen työohjelmasta keskusteltavaksi komission kanssa. Työohjelmaan sisältyy henkilöstötaulukko, jossa kuvataan palveluksessa olevan henkilöstön määrä 31. joulukuuta asianomaisena vuonna, sitä seuraavana vuonna sekä sitä edeltävänä vuonna. Työohjelma toimitetaan edeltävän vuoden helmikuussa. Kun muita arkistojaan tallettavia toimielimiä on kuultu, komissio ja yliopistollinen Eurooppa-instituutti sopivat työohjelmasta ja se liitetään vuotuiseen avustussopimukseen. Komissio seuraa työohjelman täytäntöönpanoa. Yliopistollinen Eurooppa-instituutti toimittaa historiallisia arkistoja koskevan vuotuisen toimintakertomuksen kunkin kalenterivuoden lopussa. 2.2. Hallinnointi- ja valvontajärjestelmä 2.2.1. Todetut riskit Paperiarkistoihin tallennettuihin toimielinten asiakirjoihin mahdollisesti kohdistuvat riskit ovat hyvin pieniä. Italian hallitus on antanut arkistojen käyttöön niitä varten rakennetut nykyaikaiset varastointitilat, jotka ovat arkistojen pitkäaikaista säilytystä koskevien korkeimpien kansainvälisten normien mukaiset. 2.2.2. Valvontamenetelmät Kumppanuussopimukset yliopistollisen Eurooppa-instituutin kanssa tarjoavat puitteet talousarvion ja työohjelman jatkuvalle käsittelylle, tarkastelulle ja arvioinnille. Kullakin arkistojaan tallettavalla toimielimellä on oikeus pyytää tietoja arkistojensa hallinnoinnista yliopistollisessa Eurooppa-instituutissa ja oikeus tarkastaa sinne tallettamansa arkistot. 2.3. Toimenpiteet petosten ja sääntöjenvastaisuuksien ehkäisemiseksi SEUT-sopimuksen 287 artiklan 3 kohdassa tilintarkastustuomioistuimelle annetaan oikeus tarkastaa kaikkien EU:n talousarviosta maksun saavien luonnollisten henkilöiden tai oikeushenkilöiden tulot ja menot. Komission ja petostentorjuntavirasto OLAFin valtuuksista torjua EU:n taloudellista etua vahingoittavaa rikollisuutta säädetään alaa koskevissa erityisissä säädöksissä (eli neuvoston asetuksessa (EY) N:o 2185/96 sekä neuvoston ja parlamentin asetuksessa (EY) N:o 1073/1999) ja Euroopan yhteisöjen yleiseen talousarvioon sovellettavasta varainhoitoasetuksesta annetussa neuvoston asetuksessa (EY, Euratom) N:o 1605/2002. Viimeksi mainitun 120 artiklan 3 kohdassa säädetään, että jokaisessa avustuspäätöksessä ja -sopimuksessa määrätään nimenomaisesti komission ja tilintarkastustuomioistuimen valtuuksista tarkastaa kaikkien EU:lta varoja saaneiden toimeksisaajien ja alihankkijoiden tositteet ja tehdä näiden luo tarkastuskäyntejä. 3. EHDOTUKSEN/ALOITTEEN ARVIOIDUT RAHOITUSVAIKUTUKSET 3.1. Kyseeseen tulevat monivuotisen rahoituskehyksen otsakkeet ja menopuolen budjettikohdat · Talousarviossa jo olevat budjettikohdat Monivuotisen rahoituskehyksen otsakkeiden ja budjettikohtien mukaisessa järjestyksessä. Moniv. rahoitus­kehyksen otsake || Budjettikohta || Menolaji || Rahoitusosuudet Euroopan unionin historialliset arkistot || JM/EI-JM ([7]) || EFTA-mailta[8] || ehdokas­mailta[9] || kolman­silta mailta || Varainhoito-asetuksen 18 artiklan 1 kohdan a alakohdassa tarkoitetut rahoitusosuudet 5 Hallinto || 25.02.01.01 || JM || EI || EI || EI || EI 3.2. Arvioidut vaikutukset menoihin 3.2.1. Yhteenveto arvioiduista vaikutuksista menoihin milj. euroa (kolmen desimaalin tarkkuudella) Monivuotisen rahoituskehyksen otsake: || 5 || ”Hallintomenot” || || 2013 || 2014 || 2015 || 2016 || 2017 || 2018 || 2019[10] || YHTEEN­SÄ 2013–2019 PÄÄOSASTO: KOMISSION PÄÄSIHTEERISTÖ ||  Henkilöresurssit || 0,038 || 0,038 || 0,038 || 0,038 || 0,038 || 0,038 || 0,038 || 0,266 Työmatkat || 0,004 || 0,004 || 0,004 || 0,004 || 0,004 || 0,004 || 0,004 || 0,028  25.020101 Historialliset arkistot || 2,268 || 2,268 || 2,268 || 2,268 || 2,268 || 2,268 || 2,268 || 15,876 SG YHTEENSÄ || || 2,310 || 2,310 || 2,310 || 2,310 || 2,310 || 2,310 || 2,310 || 16,170 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) || || || || || || || || Monivuotisen rahoituskehyksen OTSAKKEISIIN 1–5 kuuluvat määrärahat YHTEENSÄ || Sitoumukset || || || || || || || || Maksut || || || || || || || || 3.2.2. Arvioidut vaikutukset toimintamäärärahoihin Ehdotus ei edellytä toimintamäärärahoja. 3.2.3. Arvioidut vaikutukset hallintomäärärahoihin 3.2.3.1. Yhteenveto Ehdotus edellyttää hallintomäärärahoja seuraavasti: milj. euroa (kolmen desimaalin tarkkuudella) || 2013 || 2014 || 2015 || 2016 || 2017 || 2018 || 2019 - || YHTEEN­SÄ Monivuotisen rahoituskehyksen OTSAKE 5 || || || || || || || || Henkilöresurssit || || || || || || || || Muut hallintomenot || || || || || || || || Monivuotisen rahoituskehyksen OTSAKE 5, välisumma || || || || || || || || Monivuotisen rahoituskehyksen OTSAKKEESEEN 5[11] sisältymättömät || || || || || || || || Henkilöresurssit || || || || || || || || Muut hallintomenot || || || || || || || || Monivuotisen rahoituskehyksen OTSAKKEESEEN 5 sisältymättömät, välisumma || || || || || || || || YHTEENSÄ || 2,310 || 2,310 || 2,310 || 2,310 || 2,310 || 2,310 || 2,310 || 16,170 Tarvittavat hallintoresurssit katetaan osuudesta, joka voidaan myöntää hallinnoivalle pääosastolle vuotuisessa määrärahojen jaossa ottaen huomioon talousarviorajoitukset. 3.2.3.2. Henkilöresurssien arvioitu tarve Ehdotus edellyttää henkilöresursseja seuraavasti: arvio kokonaislukuina (tai enintään yhden desimaalin tarkkuudella) || 2012 || 2013 || 2014 || 2015 || 2016 || 2017 || 2018  Henkilöstötaulukkoon sisältyvät virat/toimet (virkamiehet ja väliaikaiset toimihenkilöt) 25 01 01 01 (päätoimipaikka ja komission edustustot EU:ssa) || 0,3 || 0,3 || 0,3 || 0,3 || 0,3 || 0,3 || 0,3 XX 01 01 02 (edustustot EU:n ulkopuolella) || || || || || || || XX 01 05 01 (epäsuora tutkimustoiminta) || || || || || || || 10 01 05 01 (suora tutkimustoiminta) || || || || || || ||  Ulkopuolinen henkilöstö (kokoaikaiseksi muutettuna)[12] XX 01 02 01 (kokonaismäärärahoista katettavat sopimussuhteiset toimihenkilöt, vuokrahenkilöstö ja kansalliset asiantuntijat) || || || || || || || XX 01 02 02 (sopimussuhteiset ja paikalliset toimihenkilöt, vuokrahenkilöstö, nuoremmat asiantuntijat ja kansalliset asiantuntijat EU:n ulkopuolisissa edustustoissa) || || || || || || || XX 01 04 yy[13] || päätoimipaikassa[14] || || || || || || || EU:n ulkop. edustustoissa || || || || || || || XX 01 05 02 (epäsuora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) || || || || || || || 10 01 05 02 (suora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) || || || || || || || Muu budjettikohta (mikä?) || || || || || || || YHTEENSÄ || 0,3 || 0,3 || 0,3 || 0,3 || 0,3 || 0,3 || 0,3 XX viittaa kyseessä olevaan toimintalohkoon eli talousarvion osastoon. Henkilöresurssien tarve katetaan toimen hallinnointiin jo osoitetulla pääosaston henkilöstöllä ja/tai pääosastossa toteutettujen henkilöstön uudelleenjärjestelyjen tuloksena saadulla henkilöstöllä sekä tarvittaessa sellaisilla lisäresursseilla, jotka toimea hallinnoiva pääosasto voi saada käyttöönsä vuotuisessa määrärahojen jakomenettelyssä talousarvion puitteissa. Kuvaus henkilöstön tehtävistä: Virkamiehet ja väliaikaiset toimihenkilöt || Kumppanuus- ja avustussopimusten valmistelu. Määrärahaesityksen valmistelu. Työohjelman ja menojen seuranta. Mahdolliset jälkiarvioinnit. Ulkopuolinen henkilöstö || ------ 3.2.4. Yhteensopivuus nykyisen monivuotisen rahoituskehyksen kanssa Ehdotus on nykyisen monivuotisen rahoituskehyksen mukainen. 3.2.5. Ulkopuolisten tahojen osallistuminen rahoitukseen Ehdotuksen rahoittamiseen ei osallistu ulkopuolisia tahoja. 3.3. Arvioidut vaikutukset tuloihin Ehdotuksella ei ole vaikutuksia tuloihin. [1] Neuvoston asetus (ETY, Euratom) N:o 354/83, sellaisena kuin se on muutettuna 22 päivänä syyskuuta 2003 annetulla neuvoston asetuksella (EY, Euratom) N:o 1700/2003. Ks. EYVL L 43, 15.2.1983, s. 1; EUVL L 243, 27.9.2003, s. 1. [2] EYVL L 43, 15.2.1983, s. 1. [3] EUVL C 289, 22.11.2005, s. 12. [4] EYVL L 8, 12.1.2001, s. 1. [5] ABM: toimintoperusteinen johtaminen; ABB: toimintoperusteinen budjetointi. [6] Kuvaukset eri hallinnointitavoista ja viittaukset varainhoitoasetukseen ovat saatavilla budjettipääosaston verkkosivuilla osoitteessa http://www.cc.cec/budg/man/budgmanag/budgmanag_en.html. [7] JM = jaksotetut määrärahat / EI-JM = jaksottamattomat määrärahat. [8] EFTA: Euroopan vapaakauppaliitto. [9] Ehdokasmaat ja soveltuvin osin Länsi-Balkanin mahdolliset ehdokasmaat. [10] Menoihin kohdistuvien vaikutusten odotetaan kehittyvän samassa tahdissa vuoden 2019 jälkeen. [11] Tekninen ja/tai hallinnollinen apu sekä EU:n ohjelmien ja/tai toimien toteuttamiseen liittyvät tukimenot (entiset BA-budjettikohdat), epäsuora ja suora tutkimustoiminta. [12] CA = sopimussuhteiset toimihenkilöt; INT = vuokrahenkilöstö, JED = nuoremmat asiantuntijat EU:n ulkopuolisissa edustustoissa, paikalliset toimihenkilöt SNE = kansalliset asiantuntijat. . [13] Toimintamäärärahoista katettavan ulkopuolisen henkilöstön enimmäismäärä (entiset BA-budjettikohdat). [14] Etenkin rakennerahastot, Euroopan maaseudun kehittämisen maatalousrahasto (maaseuturahasto) ja Euroopan kalatalousrahasto.